טרינג

טְרִינְג (באנגלית: Tring) היא עיירת שוק במחוז הארטפורדשיר, אנגליה. היא שוכנת בין גבעות צ'ילטרן, אשר מסווגות כאזור יופי טבעי יוצא דופן, 50 קילומטרים ממרכז לונדון. טרינג מחוברת ללונדון על ידי דרך הרומאית, על ידי כביש A41 המודרני, על ידי תעלת גרנד יוניון, ועל ידי הקו הראשי של החוף המערבי לתחנת יוסטון. טרינג יושבה לראשונה בתקופה פרהיסטורית והיא נזכרת בספר יום הדין; העיירה קיבלה את רישיון השוק שלה בשנת 1315.<ref name="tringcharter700">Tring Charter 700. Tring Town Crier, April 2015</ref> נכון לשנת 2022, טרינג משמשת עיר שינה בתוך חגורת היוממוּת של לונדון. נכון לשנת 2013 מנתה אוכלוסיית טרינג 11,731 תושבים.<ref name="tringcensus"></ref>

הפירוש המקובל לשם היישוב הוא "מדרון מיוער".<ref></ref>

== היסטוריה ==
כנסיית פטרוס הקדוש ופאולוס הקדוש, טרינג. מראה מפאב "הוורד והכתר"
הרחוב הראשי של טרינג במאה ה־19
בטרינג נמצאו סימנים להתיישבות פרהיסטורית, כגון רוגמים מתקופת הברזל וסוללות הגנה בצמוד לדרך הרכס, וכן קבורות סקסוניות מאוחרות יותר.<ref name="thisisTring"></ref> הרחוב הראשי של טרינג הוא חלק מהדרך הרומית הנקראת "רחוב אייקמן". טרינג היה היישוב הדומיננטי באזור, לפי ספר יום הדין של שנת 1086.<ref></ref> בטרינג הייתה אוכלוסייה גדולה, אשר שילמה הרבה מס ביחס לרוב היישובים המפורטים באותו מיפקד.<ref></ref> הנחלות שבו כללו אחוזה בשם טְרֶאוּנְגָה (שם עתיק לטרינג)<ref name="british-history.ac.uk"></ref> שאותה היקצה ויליאם הכובש לרוזן יוסטאס השני מבולון.

בשנת 1315 זכתה העיירה ברישיון שוק מידי המלך אדוארד השני. רישיון זו העניק למנזר פאברשם את הזכות לקיים שוק מדי יום שלישי, ויריד בן עשרה ימים החל ב־29 ביוני, חג הקדושים פטרוס ופאולוס. הרישיון גם הבטיח שלא יקומו שווקים מתחרים מהלך יום נסיעה מטרינג. המגדל של כנסיית פטרוס ופאולוס הקדושים נבנה בין השנים 1360 ל־1400.<ref name="tringcharter700" />

עד 1440, היה כפר קטן ממזרח לטרינג שנקרא פֶּנְדְלִי. בעל הקרקע סר רוברט וויטינגהאם קיבל זכות ניהול אוטונומית לאזור מהמלך הנרי השישי. הוא גידר כ־800 דונם והרס את המבנים ברחבי השטח, כדי לשוב ולהשתמש בכולו למרעה, ובנה בית אחוזה, פנדל מנור. בבית זה שכנו לאורך הדורות משפחות וֶרני, אנדרסון והארקורט עד אמצע המאה ה־19.<ref name="HertsGene"></ref>

אחוזת טרינג פארק תוכננה על ידי סר כריסטופר רן ונבנתה בשנת 1682 עבור הבעלים הנרי גאי, ג'נטלמן הלשכה הפרטית של צ'ארלס השני. ג'ון וושינגטון, בנם של הכומר לורנס וושינגטון ואמפיליס טוויגדן, נולד וגדל בטרינג. בשנת 1656 עזב את טרינג כדי לצאת למסע מסחר למושבה וירג'יניה שממנו התכוון לשוב, אך לאחר שנטרפה ספינתו על נהר הפוטומק נשאר בווירג'יניה, התחתן והקים משפחה, שכללה בסופו של דבר את נינו, ג'ורג' וושינגטון, הנשיא הראשון של ארצות הברית.<ref name="washingtonsoftring"></ref> העיירה נהנתה כלכלית בתחילת המאה ה־19 מבנייתה של תעלת גראנד ג'נקשן בקרבתה, ומיד לאחר מכן, ב־1835, של רכבת לונדון וברמינגהם. התעשיות שהרוויחו כללו טחינת קמח, מבשלות בירה, אריגת משי, ייצור תחרה וקליעת קש.

בשנת 1835 עלתה באש אחוזת פנדלי, שראשיתה בימי הביניים. בעל קרקע מקומי, ג'וזף גראוט ויליאמס, הזמין בית אחוזה חדש שייבנה בסגנון התחייה היעקובינית, ומבנה זה עדיין עומד על רחוב סטיישן רוד.<ref name="Ourhist"></ref>
בניין השוק של טרינג
לורד וולטר רוטשילד עם כרכרה רתומה לזברות
בשלהי המאה ה-19 הפכה אחוזת פנדלי לביתה של הענף האנגלי של משפחת רוטשילד, אשר השפיעה על העיירה השפעה ניכרת. נתן רוטשילד, הברון רוטשילד הראשון, העניק לעיירה את בניין השוק הנוכחי.<ref></ref> בנו, וולטר רוטשילד, הברון רוטשילד השני, בנה מוזיאון זואולוגי פרטי בטרינג, אשר הכיל אוסף גדול של פוחלצים, אולי הגדול בעולם. מאז 1937 המוזיאון מסונף למוזיאון הטבע בלונדון, ובאפריל 2007 שינה המוזיאון את שמו ל"מוזיאון הטבע בטרינג", על מנת להבהיר את הקשר למוזיאון הטבע של לונדון. בשנת 1902 ברחו נמנמנים אירופיים מאוסף הלורד רוטשילד לפארק טרינג והתפשטו בסביבה כאוכלוסיית בר של מין פולש. הלורד רוטשילד נהג לנסוע ברחבי טרינג בכרכרה רתומה לזברות.<ref></ref> במרכז טרינג יש מבוך מדרכות בצורת ראש זברה לזכר הלורד רוטשילד.

== גלריה ==
<gallery>
קובץ:High Street, Tring, Hertfordshire - geograph.org.uk - 1482029.jpg|בתים שתכנן ויליאם הַאקווייל (1848–1936) ברחוב הראשי של טרינג.
קובץ:Tringchurch00106.jpg|כנסיית פטרוס ופאולוס הקדוש
קובץ:Tring Reservoirs sunset.jpg|מאגרי המים של טרינג בשקיעה
קובץ:Zoological Museum sign.jpg|שלט למוזיאון הזואולוגי
קובץ:Tringpark00106.jpg|פארק טרינג
</gallery>

== קישורים חיצוניים ==

* 
* [http://www.tring.gov.uk מועצת העיירה טרינג] (אנגלית)

== הערות שוליים ==

קטגוריה:הרטפורדשייר: יישובים